Kim Tok-hun

Kim Tok-hun, født 1961, er en nordkoreansk politiker som har vært Nord-Koreas statsminister siden 13. august 2020. Han er fullverdig medlem av presidiet i politbyrået i Koreas arbeiderparti og har også vært leder for parlamentets budsjettkomite. Han var også delegat for Nord-/Sør-Korea-koordineringsarbeidet før han 29. september 2019 ble utnevnt til visestatsminister av Den øverste folkeforsamlingen (parlamentsforsamlingen) 

Kim Tok-hun har vært medlem av Arbeiderpartiets sentralkomite siden partiets 7. kongress i mai 2016. Fra 11. april 2019 var han varamedlem til politbyrået, før han fra 31. desember 2019 ble fast medlem. I april 2020 ble han valgt til leder for folkeforsamlingens budsjettkomite. Etter 2022 har han vært ansett som nest høyest på rangstigen etter Kim Jong-un.

I august 2023 kom Kim Jong-un med skarp kritikk av statsminister Kim Tok-hun og regjeringen for deres håndtering av flomkatastrofen i Ansok. Kritikken ble offentliggjort i en artikkel i Korean Central News Agency. Kim Jong-un mente at redningsarbeidet og arbeidet med gjenoppbygging var dårlig organisert og gikk for sent.

Referanser 

Nordkoreanske statsministre